ANDREW WOMMACK EVANKELIUMIN ÄÄRELLÄ
OPETUSTA ELIASTA 18/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle.
Jatkan opetustani Eliasta ja 1. kuningasten kirjan luvusta 19.
Asiat, joita Herra on puhunut minulle tästä, ovat todella voimallisia.
Olemme käsitelleet aiemmin Elian menestystä, -
mutta 19. luvussa kerrotaan hänen epäonnistumisistaan.
Hän toimi Jumalan tahtoa vastaan, mutta silti Jumala armahti häntä -
ja auttoi hänet yliluonnollisella tavalla Horeb-vuorelle.
Jakeessa 1. Kun. 19:9 Herra kysyi häneltä: "Mitä sinä täällä teet, Elia?"
Olen jo puhunut tästä. Jokainen näistä sanoista on merkittävä.
Elia vastasi: "Minä olen kiivailemalla kiivaillut Herran, Jumalan Sebaotin, -
puolesta. Sillä israelilaiset ovat hyljänneet sinun liittosi, -
hajottaneet sinun alttarisi ja tappaneet miekalla sinun profeettasi.
Minä yksin olen jäänyt jäljelle, mutta minunkin henkeäni he väijyvät, -
ottaaksensa sen." Elia tiesi, ettei tämä ollut totta, -
mutta hänestä tuntui siltä. Tästä puhuimme aiemmin.
Tämä oli väärä vastaus.
Herra toi Elian vuorelle ja näytti tälle sarjan ihmeellisiä luonnonilmiöitä, -
mutta Jumala ei ollut missään niistä.
Niiden jälkeen tuli hiljainen tuulen hyminä.
Kuultuaan sen Elia häkeltyi, peitti kasvonsa viitallaan -
ja meni ulos luolan suulle. Sitten Herra puhui hänelle.
1. Kun. 19:13 "Kun Elia sen kuuli, peitti hän kasvonsa vaipallansa, -
meni ulos ja asettui luolan suulle.
Ja katso, hänelle puhui ääni ja sanoi: 'Mitä sinä täällä teet, Elia?'"
Herra kysyi saman kysymyksen, jonka oli kysynyt häneltä -
juuri aiemmin jakeessa 9.
Jos Herra kysyisi sinulta saman kysymyksen kahdesti, -
epäilisin sen johtuvan siitä, että aiempi vastaus oli väärä.
Vähän sama kuin joutuisit uusimaan jo tekemäsi kokeen.
Kokeita uusitaan silloin, kun ensimmäinen yritys ei mene läpi.
Herra kysynee samaa asiaa kahdesti, koska aiempi vastaus meni väärin.
Jumala antaa siis Elialle mahdollisuuden yrittää uudelleen.
Elia reputti kokeen, joten Herra laittaa hänet uusimaan sen.
Jakeessa 14 Elia vastaa sanasta sanaan samoin kuin aiemmin: -
"Minä olen kiivailemalla kiivaillut Herran, Jumalan Sebaotin, puolesta.
Sillä israelilaiset ovat hyljänneet sinun liittosi, hajottaneet sinun -
alttarisi ja tappaneet miekalla sinun profeettasi. Minä yksin olen jäänyt -
jäljelle, mutta minunkin henkeäni he väijyvät, ottaaksensa sen."
Jos tämä sama vastaus ei kelvannut edellisellä kerralla, -
miksi ihmeessä hän kuvittelee sen toimivan nyt?
Luulisi, että tyhmempikin ihminen älyäisi, että hänen olisi pitänyt -
sanoa jotain toisin. Elia kuitenkin vastasi toistamiseen samalla tavalla, -
ja oli väärässä molemmilla kerroilla.
Uskon, että Herra antoi hänelle uuden tilaisuuden vastata oikein, -
sillä Hän halusi tehdä vielä monia asioita Elian kautta.
Elia oli kuitenkin itsesäälin vallassa ja ajatteli epäonnistuneensa pahasti.
Hän koki olevansa ainoa Herran palvelija, vaikka tiesi totuuden.
Hän imi peukaloaan ja antoi tunteidensa ohjata itseään.
Herra antoi hänelle toisen tilaisuuden, mutta hän vastasi yhtä väärin -
kuin ensimmäiselläkin kerralla. Niinpä Herra vastasi hänelle näin -
jakeessa 15: "Lähde takaisin samaa tietä, jota tulit, erämaan kautta -
Damaskoon. Mene ja voitele Hasael Aramin kuninkaaksi.
Ja voitele Jeehu, Nimsin poika, Israelin kuninkaaksi.
Ja voitele sijaasi profeetaksi Elisa, Saafatin poika, Aabel-Meholasta."
Jumala oli kysynyt Elialta kahdesti, miksi tämä oli Horebilla, -
koska olisi halunnut tämän olevan Samariassa johtamassa herätystä.
Sen sijaan, että Elia olisi nöyrtynyt ja ottanut vastaan Herran Sanan, -
hän puolusteli toimintaansa ja yritti saada Jumalan säälimään itseään.
Herra ei pitänyt Elian vastauksesta ja antoi tämän yrittää uudelleen, -
mutta kun Elia vastasi samoin, Jumala luovutti -
ja käski Elian tehdä kolme asiaa.
Huomaa, että Herra puhui hänelle korvin kuultavalla äänellä.
Elian ei tarvinnut epäillä, keksikö hän nuo asiat päästään.
Jumala puhui hänelle kasvokkain ja käski hänen tehdä kolme asiaa: -
Voidella Hasael Syyrian kuninkaaksi, Jeehu Israelin kuninkaaksi -
ja Elisa omaksi seuraajakseen. Elia sai kolme tehtävää.
Jakeissa 17―18 Herra kertoo, mitä kuninkaiden voitelusta seuraisi.
"Ja on tapahtuva näin: joka välttää Hasaelin miekan, sen surmaa Jeehu, -
ja joka välttää Jeehun miekan, sen surmaa Elisa.
Mutta minä jätän jäljelle Israeliin seitsemäntuhatta: -
kaikki polvet, jotka eivät ole notkistuneet Baalille, -
ja kaikki suut, jotka eivät ole hänelle suuta antaneet."
Sadan Herran profeetan lisäksi oli yhä 7 000 ihmistä, jotka palvoivat Herraa.
Elia tiesi osittain olevansa väärässä, mutta tilanne oli parempi -
kuin hän luuli. Herran palvelijoita oli enemmän kuin hän tiesikään.
Herra nuhteli Eliaa sanoen, että hänen itsesäälikohtauksensa -
maksoi hänelle hänen palvelutyönsä. Katso, mitä tapahtui, -
kun Herra oli antanut Elialle nämä kolme tehtävää.
Jae 19 "Niin hän lähti sieltä ja kohtasi Elisan, Saafatin pojan..."
Jatkan tästä myöhemmin. Elia itse asiassa voiteli vain seuraajansa.
Hän teki vain viimeisen kolmesta Herralta saamastaan tehtävästä.
Hän voiteli Elisan seuraajakseen, muttei voidellut Jeehua tai Hasaelia, -
kuten Herra oli käskenyt. Raamattu vahvistaa tämän.
2. kuningasten kirjan luvussa 8, kun Elia oli jo otettu taivaaseen, -
kerrotaan, että Elisa meni ja voiteli Hasaelin Syyrian kuninkaaksi.
En lue koko kertomusta, mutta Syyrian kuningas Benhadad, -
sairastui ja lähetti avustajansa Hasaelin kysymään Elisalta, -
selviäisikö hän. Ja kun Hasael tuli Elisan luo jakeessa 2. Kun. 8:10, -
tapahtui näin: -
"Elisa sanoi: 'Mene ja sano hänelle: 'Toivut'. Mutta Herra on ilmoittanut -
minulle, että hänen on kuoltava.' Ja hän tuijotti eteensä kauan -
ja liikahtamatta; sitten Jumalan mies alkoi itkeä. Niin Hasael sanoi: -
'Minkätähden herrani itkee?' Hän vastasi: Sentähden, että minä tiedän, -
kuinka paljon pahaa sinä olet tekevä israelilaisille: sinä pistät -
heidän varustetut kaupunkinsa tuleen, sinä surmaat miekalla -
heidän valiomiehensä, sinä murskaat heidän lapsensa -
ja halkaiset heidän raskaat vaimonsa. Hasael sanoi: 'Mikä on palvelijasi, -
tällainen koira, tekemään näitä suuria asioita?' Elisa vastasi: -
'Herra on ilmoittanut minulle, että sinusta on tuleva Aramin kuningas'."
Kun Hasael palasi Benhadadin luo, tämä kysyi, mitä Elisa oli sanonut.
Hasael vastasi Elisan sanoneen, että Benhadad toipuisi, -
mutta tukehdutti tämän märällä pyyhkeellä ja nousi itse kuninkaaksi.
Elisa ei olisi profetoinut näitä asioita Hasaelille, -
jos Elia olisi jo voidellut tämän kuninkaaksi -
ja tämä olisi jo ollut vallassa. Elia ei siis tehnyt sitä. 2. Kun. 9:1 -
"Profeetta Elisa kutsui erään profeetanoppilaan ja sanoi hänelle:
'Vyötä kupeesi ja ota tämä öljyastia mukaasi ja mene Gileadin Raamotiin.
Ja tultuasi sinne hae sieltä käsiisi Jeehu, Joosafatin poika, -
Nimsin pojanpoika; mene sisään, käske hänen nousta -
toveriensa keskeltä ja vie hänet sisimpään huoneeseen.
Ota sitten öljyastia, vuodata öljyä hänen päähänsä ja sano: -
'Näin sanoo Herra: Minä olen voidellut sinut Israelin kuninkaaksi'.
Avaa sitten ovi ja pakene viivyttelemättä.'"
Näin tapahtui. Elisa ei olisi voidellut Jeehua Israelin kuninkaaksi, -
jos Elia olisi tehnyt sen, kuten Herra käski.
Palataan siihen, kuinka Herra sanoi Elialle kolme asiaa ääneen.
Kaksi niistä liittyi kahden eri kuninkaan voitelemiseen, -
kolmas siihen, että Elian tuli voidella Elisa seuraajakseen.
Elia hankki itselleen seuraajan välittömästi, -
eikä koskaan tehnyt noita kahta muuta asiaa, joista Herra puhui.
Tämä on valtavan iso asia.
Elia käytännössä heitti hanskat tiskiin ja voiteli itselleen seuraajan.
Elian ja Elisan välisestä keskustelusta ei ole kovin paljoa tietoa, -
mutta Elisa sai kaksinkertaisen osan Elian hengestä, 2. Kun. 2:9.
Elisa teki joitakin niistä asioista, jotka Jumala oli käskenyt Elian tehdä.
Hän voiteli nuo miehet Israelin ja Syyrian kuninkaiksi.
Elia ei tehnyt kaikkea sitä, mitä hänen tehtäviinsä kuului, -
joten Elisan oli tehtävä se.
Elia siis epäonnistui kahdessa niistä kolmesta asiasta, -
jotka Jumala käski hänen tehdä, koska oli niin lannistunut.
Elia luuli itsestään liikoja, pakeni ja häpesi sitten pakenemistaan.
Hän toimi tunteidensa mukaan, ei sen mukaan, minkä tiesi todeksi.
Hän oli niin masentunut, että pyysi Jumalaa tappamaan itsensä.
Tämä maksoi Elialle hänen palvelutyönsä, -
ja hänen seuraajansa joutui paikkaamaan hänen jälkiään.
Tätä ei ole kerrottu selvästi, mutta uskon, että Elia teki -
vain viimeisen osan Jumalan hänelle puhumista asioista, -
koska totesi epäonnistuneensa ja halusi lopettaa koko homman.
Elia halusi löytää äkkiä seuraajan, jotta pääsisi työstä eroon.
Uskon, että joukossanne on ihmisiä, joista tuntuu tältä.
Tiedätte, että teillä on kutsu johonkin, mutta olette sotkeneet asiat.
Haluatte lopettaa tuon työn ja tehdä jotakin muuta.
Haluatte lopettaa palvelutyön, koska se ei ole helppoa.
Voitte toki tehdä jotakin muuta. Jumala rakastaa teitä silti.
Hän täyttää tarpeenne, ja pääsette taivaaseen, vaikka tekisitte -
jotakin muuta, mutta se ei ole sitä, mihin Jumala on teidät kutsunut.
Jumala rakasti yhä Eliaakin, ja Elia siirrettiin suoraan taivaaseen, -
vaikka Elia kapinoi Jumalan selvää käskyä vastaan.
On vaikea tietää, miten asiat olisivat lopulta menneet, -
jos hän olisi totellut, mutta sen tiedämme, -
että koska Hasael ei ollut kuningas, Benhadad hyökkäsi Israeliin.
Hän piiritti Israelin, ja siellä oli nälänhätä, -
koska Benhadad eristi heidät, eivätkä he saaneet ruokaa.
Tämä on pitkä kertomus, ja tapahtui monia asioita, -
mutta niitä ei olisi tapahtunut, jos Hasael olisi ollut kuningas.
Myös Israelissa asiat olisivat menneet toisin, jos Jeehu olisi ollut kuningas.
Jeehu oli hurskas kuningas, joka lopetti Baalin palvonnan -
ja sai kansan palvomaan Jumalaa, mutta koska häntä ei voideltu, -
Ahab sai jatkaa kuninkaana. Raamatussa kerrotaan, -
että Ahab alkoi himoita erään miehen viinitarhaa, joka oli palatsin vieressä.
Hän näki sen palatsistaan. Ahab pyysi tuolta mieheltä, Naabotilta, -
että tämä myisi sen hänelle, mutta Naabot ei myynyt isiensä maata.
Niinpä kuningas Ahab meni palatsiinsa itkemään.
Hänen vaimonsa Iisebel kysyi, mitä hän oikein itki.
Kuningas valitti: "Haluan Naabotin viinitarhan, mutta hän ei myy sitä".
Iisebel sanoi: "Sinäkö muka olet kuningas? Jätä se minun huolekseni."
Iisebel sai ihmiset syyttämään Naabotia jumalanpilkasta.
He tappoivat hänet ja veivät hänet pois, ja koirat nuolivat hänen verensä.
Sitten hän sanoi Ahabille: "Ota tarha haltuusi, olen hankkinut sen sinulle."
Ahab kulki Naabotin viinitarhassa, -
kääntyi kulman taakse ja näki Elian.
Tämä on yksi harvoja asioita, jotka Elia teki epäonnistumisensa jälkeen.
Elia ilmestyi viinitarhaan, kohtasi Ahabin siellä ja sanoi: -
"Koska sinä olet tappanut Naabotin, koirat tulevat nuolemaan veresi -
samassa paikassa, jossa ne nuolivat Naabotin veren, -
ja koirat tulevat syömään Iisebelin Jisreelin muurin luona."
Tämä toteutui Elian kuoleman jälkeen.
Anteeksi, Iisebelin kuolema tapahtui Elian kuoleman jälkeen.
Ahab meni taisteluun, haavoittui ja kuoli haavoihinsa.
Hänen vaununsa ajettiin Naabotin viinitarhaan, -
ja koirat nuolivat hänen verensä juuri siinä paikassa, -
jossa Naabot oli kuollut, aivan kuin Elia oli profetoinut.
Näiden tapahtumien jälkeen Elian seuraaja Elisa voiteli -
Jeehun kuninkaaksi. Tästä voimme lukea jakeista 2. Kun. 9:1―10.
Jeehu meni kuninkaanlinnaan, jossa Iisebel oli.
Hänen miehensä Ahab oli kuollut, ja heidän poikansa Ahasja hallitsi.
Jeehu oli kuitenkin juuri tappanut tämän ja meni kuninkaanlinnaan.
Iisebel oli yhdessä linnan torneista. Hän maalasi kasvonsa.
Hän oli ilmeisesti kaunis nainen ja kuvitteli ehkä viettelevänsä Jeehun.
Hän katsoi ulos ikkunasta ja huusi Jeehulle, joka astui kaupunkiin.
Jeehu kysyi: "Kuka on Herran puolella?" Pari miestä katsoi alas.
Jeehu sanoi: "Jos olette sitä, heittäkää tämä ilkeä nainen alas."
Hän putosi lattialle, ja Jeehu ajoi vaunuilla hänen ylitseen.
Sitten Jeehu meni sisään syömään. Syödessään hän sanoi: -
"Jonkun pitäisi haudata Iisebel, olihan hän kuninkaan tytär."
Hän lähetti miehensä tekemään sen, mutta kun he pääsivät paikalle, -
vain pääkallo, kädet ja jalat olivat jäljellä, koirat olivat syöneet loput.
Elian profetia siis toteutui.
Naabot ei kuitenkaan olisi kuollut, jos Jeehu olisi ollut kuningas.
Tavallaan Naabotin kuolema oli siis Elian syytä, -
koska Elia ei totellut Jumalaa.
Jos Elia olisi totellut Jumalaa, Benhadad ei olisi hyökännyt Israeliin, -
eikä olisi tullut nälänhätää tai muita pahoja ongelmia.
Jos et tottele Jumalaa, se ei vaikuta vain sinuun, -
vaan myös niihin, jotka olisivat muuttuneet, jos olisit totellut.
Tästä on lukemattomia esimerkkejä. Olen kohdannut vastustusta, -
kuten kaikki muutkin, ja välillä olen halunnut luovuttaa.
Kiitos Herralle, Hänen armostaan olen jatkanut Hänen palvelemistaan.
Nyt näen, että on ihmisiä, jotka eivät olisi enää elossa, -
ellen olisi pysynyt lujana ja toiminut niin kuin Jumala käski minun toimia.
Juuri äskettäin olimme Chicagossa ja tapasimme Terradezin perheen.
Heidän Hannah-tyttärensä lähetettiin 3,5-vuotiaana kotiin kuolemaan.
Hän oli tuolloin niin pieni, että käytti 9-kuukautisen vauvan vaatteita.
Siitä on nyt kulunut yli 7 vuotta Kutsuin heidät lavalle kokouksessa.
Hannah seisoi lavalla päässään pinkki baseball-lippis.
Hän on nyt täysin terve 10- tai 11-vuotias tyttö.
Se on ihmeellistä. Katsellessani ja kuunnellessani heitä ajattelin, -
että ellen olisi palvellut Herraa, tuo tyttö olisi kuollut.
Monet muutkin ovat parantuneet ja saaneet kokea vapauden -
Hannahin todistuksen kautta.
On uskomatonta, kuinka yksi elämä koskettaa niin monien elämää.
Emme voi tietää, mitä olisi tapahtunut, jos asiat olisivat menneet toisin.
Jumala on käskenyt joitakuita teistä tekemään jotain.
Ehkä teillä on ollut vaikeuksia tai olette epäonnistuneet, -
mutta Jumala antaa teille yhä tehtäviä. Menkää ja tehkää ne, -
vaikka se olisikin vaikeaa. Jos ette tee sitä itsenne vuoksi, ajatelkaa muita.
Toisten ihmisten ihmeet ovat sisällänne, ja he kärsivät, -
ellette tee sitä, minkä Jumala on käskenyt teidän tehdä.
Naabot kuoli Elian tottelemattomuuden vuoksi.
Lisäksi tuhannet kuolivat nälänhätään ja Benhadadin hyökkäykseen.
Mitä tottelemattomuutesi saa aikaan?
En halua tuomita ketään, haluan motivoida teitä.
Jumalalla on sinulle suunnitelma. Kukaan ei ole vahinko.
Vaikka vanhempasi eivät olisi halunneet sinua, Jumala halusi.
Sillä, kuinka pahasti olet epäonnistunut, ei ole väliä.
Jumalalla on sinulle suunnitelma, ja sinun on toteutettava se.
Se on tärkeää hyvinvoinnillesi. Jumalan tahdon toteuttaminen -
tuottaa suuren tyydytyksen, mutta kyse on myös muiden elämästä.
Mitä heille tapahtuu, jos et täytä Jumalan tahtoa?
Pidän kovasti elokuvasta Ihmeellinen on elämä.
Sen päähenkilö George Bailey luuli elämänsä menneen hukkaan, -
mutta sitten hän sai nähdä, millainen maailma olisi ilman häntä.
Hänen veljensä olisi kuollut, ja monet olisivat menettäneet kotinsa.
Tämä voi kuulostaa rajulta, mutta sanon tämän rakkaudella: -
jotkut teistä vain imevät peukaloaan ja surkuttelevat itseään.
Nouskaa ylös edes niiden vuoksi, joita Jumala haluaa teidän auttavan.
Jotkut ovat riippuvaisia teistä, että voisivat toteuttaa Jumalan tahdon.
Ottakaa Eliasta oppia. Hänen elämästään voi oppia paljon, -
ja tämä on yksi hänen elämänsä suurista opetuksista.
Hän jätti tekemättä kaksi kolmesta asiasta, jotka Jumala käski tehdä, -
koska oli niin masentunut.
Hän voiteli seuraajansa päästäkseen työstä eroon, ja ihmisiä kuoli.
Meidän on tehtävä se, mihin Jumala on meidät kutsunut.
Aikani on tänään lopussa, mutta jatkan aiheesta ensi kerralla.
Minulla on vielä sanottavaa tästä, joten kannattaa katsoa ensi jaksokin.
Mainoksista saat tietoa siitä, kuinka voit saada materiaalia aiheesta.
Meillä on siitä kokonainen paketti. Tilaa se jo tänään!
Andrewin opetussarja Eliasta on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
Voit myös tilata kaikki nämä tuotteet "Opetusta Eliasta" -pakettina, -
johon kuuluu kirja, työkirja sekä opetus joko CD- tai DVD-muodossa.
Koko paketin listahinta on 42,50 puntaa, -
mutta tänään saat sen 26 punnalla.
Voit tilata tuotteet nettisivujemme kautta.
Opetussarjan neljäs osa kertoo Elian lankeemuksesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoja Andrewin tulevista tapahtumista.
Lokakuussa 2013 hän on Australian Carrarassa ja Gold Coastissa.
Marraskuussa hän vierailee Louisianassa ja Teksasissa -
ja tammikuussa Phoenixissa ja Coloradossa.
Lisätietoja tapahtumista alueellasi saat nettisivuiltamme.
Kaksi poikaa, toisella oli Aspergerin syndrooma ja toisella autismi.
Kuinka perhe voisi selvitä tästä epätoivoisesta tilanteesta?
Katso, mitä tapahtui, kun vanhemmat valitsivat Jumalan Sanan totuuden.
Lähde heidän kanssaan paranemismatkalle.
Paranemismatkojen neljäs osa on nyt saatavissa nettisivuiltamme.
Haluan kutsua teidät mukaan seminaariini Phoenixiin 2.―4.1.2013.
Tämä seminaari on erityinen, sillä tri Creflo Dollar puhuu siellä.
Olin juuri Atlantassa tämän ystäväni kanssa, ja meillä oli mukavaa.
Hän ymmärtää jotain evankeliumista.
Creflo opettaa kolmessa kokouksessa, minä neljässä.
Biltmore on viiden tähden hotelli, jossa huoneet maksavat 300 ¤ yöltä, -
mutta seminaarin yhteydessä saat huoneen 139 dollarilla / yö.
Voit yhdistää seminaarin myös lomailuun. Siitä tulee hieno juttu.
LISÄTIETOJA SEMINAARISTA OSOITTEESSA WWW.AWMI.NET.
Ei riitä, että sinulla on tarpeita. Ne eivät motivoi Jumalaa.
Jumalaa motivoi Hänen rakkautensa sinua kohtaan, -
ja Hänen voimansa on ulottuvillasi, -
mutta tarvitaan uskoa, jotta Hänen voimansa virtaisi.
MUUTA ELÄMÄSI. MUUTA MAAILMA.
Investoi Charis-raamattukouluun ja Andrew Wommackin työhön
Suomennos: Anni Lähteenmäki